
 1 FORMÅL
 Formålet med denne beskrivelsen er å gi AGRs medlemmer klare og forutsigbare kriterier for hva som legges til grunn for utvelgelse av kandidater til plasser klubben eventuelt oppnår gjennom AEG Promotion cup.
2 ANSVAR/MYNDIGHET 
Styret i AGR har delegert ansvaret for utarbeidelsen av de sportslige kriterier til Sportskomiteen. Innspill og forslag til forbedringer og endringer av uttakskriteriene kan fremmes skriftlig til Styret på e-post adresse post@agrideklubb.no. Styret behandler forslag og protokollfører avgjørelsen. Forslag som vedrører de sportslige kriteriene vil bli oversendt til Sportskomiteen som behandler disse videre. 
3 RYTTERSTØTTE
 Når det gjelder støtte til startavgifter ønsker styret å prioritere lag-konkurranser, det gis derfor ingen støtte frå styret til AEG deltakelse. Meetingavgiften for AEG fordeles derfor likt på de startende ryttere ettersom dette er  individuelle konkurranser. 
4  UTTAKSKRITERIER til AEG 
Formelle krav
Årlig klubbmedlemskap må være innbetalt av rytteren, både for året før og for det året de ønsker å delta i AEG. 
Hver enkelt rytter er selv ansvarlig for at de oppfyller de nasjonale kravene, samt AEG statuttene for å delta i ønsket gren, klasse og nivå.  Skulle det vise seg at rytter ikke er kvalifisert, vil de evt miste sin plass. 
Nødvendige lisenser, pass og vaksiner må være i orden. 
Ryttere som tidligere har deltatt på AEG eller er kvalifisert til deltagelse på AEG gjennom andre kvalifiseringer, vil kun tildeles plass gjennom Promotion cup 2016 dersom det ikke er andre kvalifiserte ryttere som deltar i det sportslige uttaket.
Rytteren må i forkant av uttaksstevnet fremvise minimum en 4-dagers billett i sitt eget (eller foresattes navn). Billetten må være kjøpt til den aktuelle aldersgruppen som rytteren tilhører, og må ha vært med på å gi poeng i Promotioncupen for AGR. Billetten skal fremvises i sekretæriatet før den aktuelle uttaksklassen starter.
Sportslige kriterier Sprang:
 Dersom klubben får plasser til AEG gjennom promotion cup velger sportskomiteen ut stevne og uttaksklasser i forkant, hvor det foretas amerikansk uttak til AEG. En rytter kan delta i uttaket med flere hester, men kan kun delta med en hest for AGR under AEG. Hesten som deltar under AEG må ha deltatt i min 1 av kvalifiseringene. En rytter kan delta i flere uttak, men kan bare representere AGR i en cup under AEG, rytteren kan da velge hvilken cup han/hun vil delta i.
For AEG 2016 gjelder følgende uttak: Det arrangeres ett stevne i januar 2016. Det gis poeng ut i fra world cup tabellen. Hele klassene legges i world cup tabellen, uavhengig av om de rir uttak for AGR eller ei. Eksempelvis vil man få poeng som 3. plass om man er beste AGR-rytter, men ble slått av to ekvipasjer fra andre klubber (eller AGR-ryttere som ikke deltar i uttaket). 
Uttak til Horze Cup går i 2x1,20 fordelt på 2 ulike stevnedager. 
Uttak ponnicup går i 2 x LA, fordelt på 2 stevnedager. Hvor en klasse skal være bed. 280, og den andre bed. 238.2.1. i 2-er og 1-er ponni slås sammen til en klasse i samtlige kvalifiseringer. 3-er ponnier kan delta på 2-er ponnis premisser.
Uttak amatørtur går i 2x1,30 fordelt på 2 ulike stevnedager.
 Man kan ri flere hester i kvalifiseringene, men oppnår kun poeng for den beste hesten/resultatet i hver kvalifiseringsklasse. De ryttere med flest poeng etter 2 kvalifiseringer, representerer AGR på AEG. Man velger selv hvor mange kvalifiseringer man vil ri. 
Sportslige kriterier Dressur:
 Ryttere som ønsker deltagelse i  Horze Dressur Cup 2016 må delta i et uttaksstevne i de aktuelle klassene (LA og MB).  Det vil også her gjennomføres amerikansk uttak og det vil bli informert på AGR hjemmeside om hvilket stevne og klasser som vil bli tellende for uttaket.
